माही कमांड क्षेत्र के सैकड़ों गांवों में 12 मास पानी का घोर संकट
परतापुर| माहीकमांड क्षेत्र के सैकड़ों गांवों में 12 मास पानी का घनघोर संकट बना हुआ है। 132 गांवों में सिचाई के लिए नहरों का पानी नहीं के बराबर मिलता है। वहीं, गर्मी के दिनों में पीने के पानी के लिए त्राहि-त्राहि मच जाती है।
मोर-कुमजी का पारड़ा के अन्तिम छोर पर चाप नदी में एनिकट कम पुल बनाने की आवाज उठने लगी है। इसके लिए सैकड़ों लोगों ने दस्तखत करके प्रभारीमंत्री एवं मुख्यमंत्री को ज्ञापन भेजा है। इसमें दावा किया गया कि सरकार यदि उनकी सुनवाई कर लेती है तो एनिकेट बनने से सैकड़ों गांव में सिंचाई पेयजल के लिए पर्याप्त पानी मिलेगा। अभी इन गांवों में नहर का पानी भी नहीं आता है। इससे गर्मी के दिनों में पीने के पानी की समस्या से निजात मिल सकती है।
एनिकटके लिए सर्वे होना चाहिए
सैकड़ोंगांवों की जरूरत हो चली है कि सिंचाई एवं पेयजल समस्या को दूर करने के लिए विभागीय सर्वे होना चाहिए। चाप नदी के कुमजी का पारड़ा, मोर क्षेत्र में पानी का भराव क्षेत्र अधिक है। जिससे पानी स्टोरेज अधिक रहता है। इस मुद्दे को जल स्वावलंबन अभियान से भी जोड़ा जा सकता है, ताकि इसके दूरगामी परिणाम भी मिल सकते हैं।
येगांव हैं परेशान
चौपासागसरपंच हरिलाल मकवना, माणका लबाना, लक्ष्मणसिंह कुमजी का पारड़ा ने बताया कि छोटी सरेड़ी, माखियाखुर्द, ऊंटी, ग्राम पंचायत बेड़वा की तीनों धाणियां, जाजूपुरा, मडकोला, मोर, मोर पुर्नवास बस्ती, जोहनिया, अगरपुरा, मोहनसिंह का गड़ा, रोहनिया, ग्राम पंचायत चौपासाग सहित वाकावाड़ा, खटवाड़ा, कुमजी का पारड़ा सहित 132 गांवों सिचाई के लिए नहरों का पानी नहीं के बराबर मिलता है। गर्मी के दिनों में भीषण समस्या हो जाती है, जब कि ये गांव माही कमांड क्षेत्र में आते हैं।
सिंचाईके स्त्रोत नाकाफी
कुमजीका पारड़ा गांव में जलसंसाधन विभाग की लिफ्ट लगी हुई है। जो सालों से बंद थी। हाल ही में प्रभारीमंत्री के दखल से इसका बिल भरा तथा 120 हार्स पॉवर की नई मोटर लगाई गई, जिससे किसान सिंचाई कर रहे हैं।
माही विभाग के आरएमसी के तहत नहरों का निर्माण किया गया था, लेकिन टेल क्षेत्र होने पर लाख कोशिश करने के बावजूद माही का पानी नही पहुंच पाता है। जिससे खेती नहीं हो पाती है। इस वर्ष भी पानी नहीं मिलने पर कई खेतों में बुवाई तक नहीं हो पाई। छोटे किसानों की माली हालत खराब होती जा रही है। मोर का निदेली एवं वाइया घटी का तालाब सूखे रहते हैं। नहर का पानी डाला जाए तो मवेशियों के लिए पीने का पानी मिलता है।
पेयजलके लिए कोई योजना नहीं
मोरगांव के लिए जनता जल योजना शुरू की थी, लेकिन दो वर्ष बाद इस योजना ने दम तोड़ दिया। यहां पर 4 मीटर वाली तीन टंकियों का निर्माण किया था तथा चाप नदी पर एक ऑपन वेल खोदकर मोटर भी लगाई थी। अभी पाइप लाइन बिछी हुई है। लेकिन जलदाय विभाग की अब कोई दिलचस्पी नहीं दिखा रहा है। सरकारी निजी हैडपंप से मोर सहित कई गांवों में पीने पानी नसीब हो रहा है। कई गांव तो हैडपंप के सहारे से जिंदा हैं।
कुमजी का पारडा-मोर के बीच भराव क्षेत्र पानी का स्टोरेज अधिक रहता है।
27 दिसंबर को प्रकाशित
hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva